Toshkentda ko‘chada qoldirib ketilgan chaqaloqni topib olishdi

Sergelida ko‘chada qoldirib ketilgan yangi tug‘ilgan chaqaloqni topib olishdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar berdi.

Toshkent shahrining Sergeli tumanida 27-yanvar kuni soat 14:00 larda Lutfikor 4-tor ko‘chasida yashovchi fuqaro, uyi oldiga yaqinlashganida sport sumkasiga solingan, yangi tug‘ilgan jinsi o‘g‘il bolaga mansub bo‘lgan chaqaloq topib olib IIBga xabar bergan.
Chaqaloq kasalxonaga yotqizilgan. Uning onasini aniqlash choralari ko‘rilgan.